May taim sole kun may char kinda duran char dey bu bin tanto buhao. Kom me mensioni-te in may laste post, may rishtejenta-inloo lai-te fo helpi me duran ke me bin pa gunsa. Toy helpi me mucho.

May molya majbur-te safari a Florida fo elay nove gunsa. It bin gunsafara. Ela departi-te pa chardi e returni-te pa sekwi-she undi. Pa chardi, me bringi-te ela a airaportu muy ranem pa sabah, iven bifoo savera. May rishtejenta-inloo bringi-te may dwa pyu lao kinda a skola e wahti twines pa dom duran dey. Poy, me go-te a skola wen taim fo kindas tu lai a dom. Me zwo-te samem kun li pa sekwi-dey.

Sitdi e semdi me bu gun-te, also me wahti kindas pa dom ol dey. Pluvi ol dey pa semdi, also nu resti inen. Semblem ke to dey bin tanto longe! Me majbur-te amusi li ol dey.

Es troisa tu shwo ke me joi-te wen ela returni!